182 THE MARRIAGE OF ST. CUTHBURGA. 



itaque dierum circa earn tota sororis congregatione tali eas adhortari 

 dicitur sermone. Videte karissime sorores, * videte vocacionem 

 vestram quomodo caute ambuletis, cum timore et tremore vestram 

 ipsarum salutem operamini, redimentes tempus quam dies mali sunt. 

 Considerate quam fallax sit mundus quern corpore et habitu deseruistis, 

 et ideo in egyptum vnde existis corde reverti me velitis, set omnia 

 custodia cor vestrum custodite, quoniam ab isto vita procedit* 

 Attendite cuius persone estis, cui sponso consecrate et sanctificate 

 estis. Ipsi certe desponsate estis cui angeli serviunt, ad cuius nutum 

 vniversa celestia et terrestria contremiscunt. Si igitur tanto sponso 

 placere desideratis, necesse est ut eius legem et mandata sollicite 

 custodiatis, et que odit et prohibit cum omni diligencia precaveatis. 

 Ipsum ergo dominum et sponsum vestrum super omnia amate, vosmet 

 ipsa mutua caritate diligite, f honore vos invicem prevenientes ad 

 eterne beatitudinis premia indesinenter suspirate. Ego autem iamdiu 

 est quod J dissolui cupio et esse cum Christo, set nunc adimpleri 

 desiderium meum sencio, quia iam mortis debitum me persolvere 

 gaudio victura postmodum sine fine cum sponso meo dulcissimo. 

 Vos autem quas mihi relinquo in presenti vita superstites satagite ut 

 mei sit is per omnia imitatrices, et que vidistis ex me hec agite et deus 

 pacis erit vobiscum. Hiis auditis sanctimoniales femine a minima 

 usque ad maximam ceperunt vehementer dolore plangere, gemere et 

 facies suas lacrimarum rivulis rigare. Quas consolans beata sic ait 

 Cuthburga : Nolite karissime sorores nolite propter discessum meum 

 flere nee gemitibus vestris exitum meum aggravare. Non enim 

 moriar set vivam quia modo de corrupcione transibo ad immortalitatem, 

 de miseria vado ad gioriam, de peregrinacione revertor ad patriam. 

 Igitur si me diligitis successibus meis congaudete et transitum meum 

 psalmis et canticis spiritualibus domino commendate, et corpusculo 

 meo debita humanitatis officia persolvite. Sic est locuta signo 

 dominice passionis undique munita et sacrosancta dominici corporis et 

 sanguinis communione percepta pridie kalendas septembris migravit 

 ad dominum, cui ab infancia devotum indefesse exhibuerat famulatum. 

 Sepulta est autem condigno honore in eadem quam edificaverat sancte 

 dei genetricis basilica, ubi meritis ipsius plurima facta sunt miracula et 

 multa infirmantibus prestita sunt beneficia, claudis gressus, surdis 

 auditus, cecis reddita sunt lumina, operante Ihesu Christi nostri 

 misericordia, cuius maiestas et imperium permanet in infinita secula 

 seculorum amen. 



Explicit de sancta Cudburga virgine et regina. 



* I. Cor., i., 26; Ephes., v., 15, 16; vi., 5; Phil., ii., 12. 

 f Rom., xii., 10. J Phil., i., 23. Phil., iv., 9. 



